stanford-oval/wikipedia huggingface dataset:
Viktor Andro

Viktor Andron muistomerkki Jämijärvellä
Viktor Andro (Androsow) (3. maaliskuuta 1926 – 12. lokakuuta 1949 Jämijärvi) oli suomalainen lentäjä ja laskuvarjohyppääjä, joka kuoli syksyllä 1949 Jämijärvellä testatessaan kehittämäänsä lepakkopukua.
Andron vanhemmat olivat tulleet Suomeen Venäjältä ja hän joutui orpokotiin äitinsä sairastuttua. Lastenkodista päästyään hän kouluttautui puusepäksi ammattikoulussa, ja jatkosodan loppuvaiheissa hän palveli nostomiehenä toimien polttoaineauton kuljettajana lentokentällä. Andro sai lentäjän koulutuksen ilmavoimissa, mutta hän joutui erotetuksi rikottuaan lentomääräyksiä ja jouduttuaan onnettomuuteen. Andro toimi sitten muun muassa lentokonepuuseppänä Suomen Ilmailuliiton omistamalla Jämin Ilmailukoululla ja onnistui lopulta saamaan myös lentolupakirjansa takaisin.
Andron laskuvarjohyppääjän ura alkoi kesällä 1948 kun Ilmailuliitto tarvitsi ilmailunäytöksiinsä yleisöä vetäviä esityksiä. Andro teki ensimmäisen kahden laskuvarjon kaksoishyppynsä Vaasassa elokuun lopulla 1948 ja sen jälkeen hän teki useita tavallisia ja kaksoishyppyjä Lentosirkus Pilvien Huimapäiden lentonäytöksissä eri puolilla Suomea.
Vuonna 1949 Ilmailuliitto etsi uusia ohjelmanumeroita lentonäytöksiinsä. Andro ehdotti tällöin lepakkohyppyä, jossa hyppääjä liitää vapaassa pudotuksessa vartaloon kiinnitettyjen kangassiipien avulla ennen varsinaisen laskuvarjon avaamista. Käsistään kätevänä Andro suunnitteli ja valmisti itse nämä lepakkovarusteet ranskalaisista ilmailulehdistä saamansa mallin mukaan. Lepakkopukua testattiin ensimmäisen kerran 12. lokakuuta 1949, jolloin Andro hyppäsi 1 600 metrin korkeudesta. Hyppy epäonnistui sillä Andro ei saanut laskuvarjoaan avattua nähtävästi siksi, että kangassiipi peitti varjon avauskahvan.
Viktor Andron muistomerkki sijaitsee Jämijärven lentokentän lähistöllä paikassa, johon hänen epäonnistunut hyppynsä päättyi. Sen on pystyttänyt 1981 Tampereen Laskuvarjokerho ry.
Viipurin Pallonlyöjät

| Viipurin Pallonlyöjät |
| --- | --- |

Koko nimi:  Viipurin Pallonlyöjät
Perustettu:  1926
Lakkautettu:  1938
Kaupunki:  Viipuri
Miesten SM-mitalit
Kultaa:  1 (1928)
Pronssia:  2 (1929, 1933)
Naisten SM-mitalit
Kultaa:  1 (1934)
Hopeaa:  2 (1931, 1937)
Pronssia:  4 (1932, 1933, 1935, 1936)
Infobox OKVirheellinen NIMI-arvo: 
Viipurin Pallonlyöjät oli 6. toukokuuta 1926 Viipurissa perustettu, pesäpalloilun erikoisseura.
VPL menestyi Suomen Mestaruuskilpailuissa hyvin, vaikkakin Suomen mestaruuteen sen rahkeet riittivät vain vuonna 1928 ja naisten puolella 1934. Miesten mestaruuden 80-vuotisjuhlaa juhlistettiin Lappeenrannan Pesä-Ysien ja Porin Pesäkarhujen välisellä naisten superpesisottelulla 7. kesäkuuta 2008 Viipurissa.
Pallonlyöjäin miesjoukkue pelasi koko historiansa ajan korkeimmalla sarjatasolla, kunnes seura lopetti kilpailutoimintansa vuonna 1938.
Junioritoiminta

| Pesäpallon junioreiden SM-mitalit> Joukkue | Pesäpallon junioreiden SM-mitalit> Mitalit | Pesäpallon junioreiden SM-mitalit> Vuodet | Pesäpallon junioreiden SM-mitalit> Yhteensä | Pesäpallon junioreiden SM-mitalit>  |
| --- | --- | --- | --- | --- |
A-pojat: 
| A-pojat |  Pronssia | 1930 | 1 |  |
| Yhteensä: | Yhteensä: | Yhteensä: | 1 |  |
Palkinnot ja huomionosoitukset > Miesten Itä-Länsi-valinnat

Gustaf Hartala (1932, 1933, 1934)
Ensio Häyrinen (1932)
Heikki Loikkanen (1932, 1933, 1934, 1935, 1936)
Viljo Pyykkö (1932, 1933, 1934)
Sulo Kirsi (1933)
Martti Hakola (1935, 1936, 1937)
Unto Liukkonen (1936, 1937, 1938)
Vestfoldin ja Telemarkin lääni

| Vestfoldin ja Telemarkin lääni norj>  Vestfold og Telemark fylke |
| --- | --- |

 Lippu:  Vaakuna
 Sijainti
Valtio:  Norja
Tyyppi:  lääni (fylke)
Perustettu:  1. tammikuuta 2020
Edeltäjät:  Vestfoldin lääni ja Telemarkin lääni
Lakkautettu:  1. tammikuuta 2024
Hallinto:  
 – hallinnollinen keskus:  Skien, Tønsberg
 – suurin kaupunki:  Skien
Pinta-ala:  17 466 km²
 – maa:  15 925 km²
Väkiluku (2021):  421 882
Kielet:  norja
Aikavyöhyke:  UTC+1
– kesäaika:  UTC+2
Vestfoldin ja Telemarkin lääni (lyhyemmin Vestfold ja Telemark) oli Norjan lääni vuosina 2020–2024, joka perustettiin yhdistämällä Vestfoldin ja Telemarkin läänit lukuun ottamatta Svelvikin kuntaa, joka liitettiin Drammeniin. Kesäkuussa 2022 suurkäräjät päätti lääninvaltuuston aloitteesta lakkauttaa läänin ja palauttaa Telemarkin ja Vestfoldin läänit vuoden 2024 alussa. Läänin pinta-ala oli 15 925 neliökilometriä ja asukasluku 424 832 vuonna 2022. Hallinnollisena keskuksena toimi Skien.
Aiheesta muualla

Kuvia tai muita tiedostoja aiheesta Vestfoldin ja Telemarkin lääni Wikimedia Commonsissa
V Empire

| V Empire (Or Dark Faerytales in Phallustein) -EP Cradle of Filth |
| --- | --- | --- |

EP-levyn tiedot
 Äänitetty : 1995–1996
 Julkaistu: 1996
 Tuottaja(t): Mags at Academy Studios
 Tyylilaji: black metal
 Kesto: 36.12
 Levy-yhtiö: Cacophonous
Cradle of Filthin muut julkaisut
| The Principle of Evil Made Flesh 1994 | V Empire (Or Dark Faerytales in Phallustein) -EP 1996 | Dusk and Her Embrace 1996 |
V Empire (Nihil 6 CD) on Cradle of Filthin ensimmäinen EP-julkaisu. Levyn kappaleet ovat kokonaisuudessaan yhtyeen omaa käsialaa. Kappaleet sävellettiin yhtyeen yhteistyönä, ja sanoituksista vastasi laulaja Dani Filth.
Levy on nauhoitettu vuosien 1995 ja 1996 välisenä talvena ja julkaistu vuonna 1996. Levyn on miksannut ja tuottanut Mags, Academy Studioilla Englannissa. Levyn masteroi The Exchangen Nilesh.
Kappaleet

Ebony Dressed For Sunset – 02.49
The Forest Whispers My Name – 04.40
Queen Of Winter, Throned – 10.27
Nocturnal Supremacy – 05.53
She Mourns A Lengthening Shadow – 03.42
The Rape And Ruin Of Angels (Hosannas In Extremis) – 08.52
Kokoonpano

Dani Filth – laulu
Stuart Anstis – kitara
Robin Eaglestone – basso
Damien Gregori – koskettimet
Nicholas Barker – rummut
Jared Demeter – kitara, (kuvitteellinen henkilö, todellisuudessa Anstis soitti albumin kaikki kitararaidat.)
Kokoonpano > Vierailijat

Sarah Jezebel Deva – laulu
Danielle – laulu
Rachel – laulu
Erikoispainoksia

V Empire or Dark Faerytales in Phallustein Vinyyli LP
Audionäytteitä saatavilla

Cradle of Filthin virallisilla kotisivuilla (Arkistoitu – Internet Archive)
Aiheesta muualla

V Empire Discogsissa. (englanniksi)
Albumi V Empire Encyclopaedia Metallum -sivustolla (englanniksi)
A Giacomo Leopardi

A Giacomo Leopardi on Pietro Mascagnin kantaatti vuodelta 1898. Se on sävelletty sopraanolle ja orkesterille Giacomo Leopardin syntymän 100-vuotisjuhlan kunniaksi. Teos julkaistiin uudelleen vuonna 1977 ja esitettiin Recanatissa kymmenen vuoden kuluttua, kun Leopardin kuolemasta tuli kuluneeksi 150 vuotta.
Veronan maakunta

Veronan maakunta on yksi Italian maakunnista. Se sijaitsee Veneton alueen länsiosassa, Gardajärven itäpuolella Pohjois-Italiassa. Se rajoittuu Vicenzan, Padovan, Rovigon, Mantovan, Brescian ja Trenton maakuntiin ja käsittää 98 kuntaa.
Veronan maakunnassa on runsaat 900 000 asukasta. Maakunnan pääkaupunki on Verona, jonka väkiluku on noin 250 000.
Veronan maakunta on yksi Italian tärkeistä viinintuotantoalueista, jossa tuotetaan muun muassa Valpolicella- ja Bardolino-punaviinejä sekä Soave- ja Bianco di Gustoza -valkoviinejä.
Aiheesta muualla

Kuvia tai muita tiedostoja aiheesta Veronan maakunta Wikimedia Commonsissa
Veronan maakunta
Affi | Albaredo d’Adige | Angiari | Arcole | Badia Calavena | Bardolino | Belfiore | Bevilacqua | Bonavigo | Boschi Sant’Anna | Bosco Chiesanuova | Bovolone | Brentino Belluno | Brenzone sul Garda | Bussolengo | Buttapietra | Caldiero | Caprino Veronese | Casaleone | Castagnaro | Castel d’Azzano | Castelnuovo del Garda | Cavaion Veronese | Cazzano di Tramigna | Cerea | Cerro Veronese | Cologna Veneta | Colognola ai Colli | Concamarise | Costermano sul Garda | Dolcè | Erbezzo | Erbè | Ferrara di Monte Baldo | Fumane | Garda | Gazzo Veronese | Grezzana | Illasi | Isola della Scala | Isola Rizza | Lavagno | Lazise | Legnago | Malcesine | Marano di Valpolicella | Mezzane di Sotto | Minerbe | Montecchia di Crosara | Monteforte d’Alpone | Mozzecane | Negrar di Valpolicella | Nogara | Nogarole Rocca | Oppeano | Palù | Pastrengo | Pescantina | Peschiera del Garda | Povegliano Veronese | Pressana | Rivoli Veronese | Roncà | Ronco all’Adige |  Roverchiara | Roveredo di Guà | Roverè Veronese | Salizzole | San Bonifacio | San Giovanni Ilarione | San Giovanni Lupatoto | San Martino Buon Albergo | San Mauro di Saline | San Pietro di Morubio | San Pietro in Cariano | San Zeno di Montagna | Sanguinetto | Sant’Ambrogio di Valpolicella | Sant’Anna d’Alfaedo | Selva di Progno | Soave | Sommacampagna | Sona | Sorgà | Terrazzo | Torri del Benaco | Tregnago | Trevenzuolo | Valeggio sul Mincio | Velo Veronese | Verona | Veronella | Vestenanova | Vigasio | Villa Bartolomea | Villafranca di Verona | Zevio | Zimella
Vanha-Kastilia

Vanha-Kastilia
Vanha-Kastilia (esp. Castilla la Vieja) on historiallinen alue Espanjassa. Se on nykyään jaettu Cantabrian, Burgosin, La Riojan, Sorian, Segovian, Ávilan, Valladolidin ja Palencian maakuntiin.
Keskiajalla Vanha-Kastilia muodosti Kastilian kuningaskunnan yhdessä Uuden-Kastilian kanssa. Nykyinen maakuntajako syntyi 1700–1800-luvuilla.
Vintturihinaus

Vintturi hinauksen loppuvaiheessa
Vinttureita käytetään ilmailussa purjekoneiden hinaukseen. Liito- ja purjelentokoneita on yleisesti hinattu taivaalle kolmella eri tavalla. Liitokoneita vedettiin kumiköysistartilla, purjekoneita lentokone- ja vintturihinauksella. Lentokonehinaus on yleisin hinausmuoto, mutta vintturia käytetään myös melko paljon.
Vintturin periaate

Vintturihinauksessa vedetään kiitotien päästä päähän joko vaijeri tai köysi. Toinen pää kiinnitetään purjelentokoneen hinauskytkimeen ja toinen pää on kiinni vintturin kelassa. Hinauksessa vinttaaja (vintturin käyttäjä) vetää langan takaisin vintturin kelalle jolloin langan päähän kiinnitetty purjelentokone nousee jyrkässä kulmassa ilmaan. Purjekoneen saavutettua lakipisteensä köysi laukeaa irti ja lanka vedetään kelalle jarruvarjon avustamana. Vinttauksessa saatu korkeus vaihtelee suuresti riippuen tuulesta, käytetystä konetyypistä, vintturista, vinttaajasta ja lentäjän taidoista sekä kiitotien pituudesta. Vintturit ovat Suomessa olleet yleisesti kerhojen itse rakentamia ja suunnittelemia, mutta myös kaupallisesti valmistettuja vinttureita käytetään.
Edut ja haitat

Vintturin etuina ovat hinauksen halpuus ja luontoystävällisyys verrattuna lekohinaukseenselvennä sekä sen turvallisuus koska koko hinaus tapahtuu aina lentokentän päällä.  Haittapuolena on vintturin rakentamisen vaatima suuri työmäärä sekä osaaminenselvennä. Lisäksi ainakin nykyisillä langoilla hinauslanka kuluu ja alkaa katkeilla usein ja aiheuttaa siten pakkotilanteitaselvennä sekä ylimääräistä työtä. Yksittäinen vinttaus on huomattavasti nopeampi kuin yksittäinen lentokonehinaus, mutta langan vetäminen radan päästä päähän hidastuttaa toimintaa jos lentoja on lähdössä peräkkäin useita. Vintturi soveltuu hyvin hinausmuodoksi uusia lentäjiä koulutettaessa, mutta kilpailuissa lentokonehinaus on ainut järkevä vaihtoehto, koska kilpailulennoilla koneissa käytetään yleensä painolastina vettä, joka nostaa siipikuormitusta ja aiheuttaisi vintturihinauksessa langan katketessa turhaa riskiä ja lisäpaino heikentäisi koneen saamaa korkeutta hinauksessa.
Utva Aero 3

Utva Aero 3 oli jugoslavialainen koulukone, joka korvasi Jugoslavian ilmavoimien käyttämän Ikarus Aero 2-koulukoneen. Utva Aero 3 koneita tehtiin Utva-lentokonetehtaassa 110 kappaletta ja se oli käytössä vuodesta 1958 1970-luvun puoliväliin. Koneen ensilento tapahtui vuonna 1956. [lähde? ] Sen korvasi Utva 75.
Spesifikaatio

miehistö 1
pituus 8,6 m
kärkiväli 10,5 m
korkeus 2,7 m
siipipinta-ala 18,9 neliömetriä
lentopaino 2646 kg
voimalaite Lycoming O-435, 142 kW eli 190 hv
huippunopeus 230 km/h
matkalentonopeus 180 km/h
kantama 680 km
lakikorkeus 6300 m
Aiheesta muualla

Photos and drawings at Ugolok Neba
Veikko Vallin

| Veikko Vallin |
| --- | --- |

Kansanedustaja
 17.4.2019–4.4.2023  
Ryhmä/puolue:  perussuomalaiset
Vaalipiiri:  Pirkanmaa
Henkilötiedot
Syntynyt: 15. toukokuuta 1962 (ikä 62) Tampere
Ammatti:  liikemies
Veikko Juhani Vallin (s. 15. toukokuuta 1962 Tampere) on suomalainen poliitikko ja liikemies. Vallin tutustui yrittäjänä toimiessaan Tony Halmeeseen ja auttoi hänet kansanedustajaksi eduskuntavaaleissa 2003, mikä muodosti virstanpylvään Perussuomalaisten varhaisessa kasvussa.
Hänet valittiin perussuomalaisten kansanedustajaksi vuoden 2019 eduskuntavaaleissa. Vallin on myös Tampereen kaupunginvaltuuston jäsen. Hän on yksi vuonna 2019 valitun eduskunnan varakkaimmista kansanedustajista.
Elämä

Vallin on koulutukseltaan autopeltiseppä. 1980-luvulla hän työskenteli Volvon tehtaalla Ruotsissa. Palattuaan Suomeen vuosikymmenen lopulla hän liittyi perussuomalaisten edeltäjän Suomen Maaseudun Puolueen nuorisojärjestöön Kehittyvän Suomen Nuorten Liittoon kansanedustaja Sulo Aittoniemen maahanmuuttovastaisten mielipiteiden houkuttelemana. Vallin oli SMP:n nuorisojärjestön jäsenenä vain vuoden, jona aikana hän tutustui Timo Soiniin.
1990-luvun puolivälissä Vallin perusti Fast-nimisiä urheiluravinteita myyvän yrityksen, jonka liikevaihto alkoi kasvaa 2000-luvun alussa. Yritystoimintansa myötä Vallin tutustui Tony Halmeeseen ja sai ajatuksen, että tämän pitäisi pyrkiä kansanedustajaksi. Vallin ryhtyi Halmeen kampanjapäälliköksi ja toimitti Viikingin voimaopas -nimisen kirjan, jolla rahoitettiin vaalikampanjaa. Halme valittiin eduskuntaan perussuomalaisten edustajana vuoden 2003 eduskuntavaaleissa. Vallin toimi Halmeen eduskunta-avustajana neljän kuukauden ajan. Vallinin mukaan hän jätti tehtävänsä Halmeen päihdeongelman vuoksi  tosin Soini kirjoittaa kirjassaan Maisterisjätkä syy Vallinin lähtöön olisi ollut luottamuspula .
Eduskunta-avustajan tehtäviensä jälkeen Vallin perusti vuonna 2004 proteiinipatukoita valmistavan tehtaan Viroon. Sen valmistamat patukat myytiin Vallinin Suomessa toimivalle yritykselle, joka toimitti ne vähittäismyyntin. Toiminnan tarkoituksena oli verosuunnittelu. Vuonna 2009 Vallin myi proteiiniyrityksensä 2,7 miljoonalla eurolla.
Tampereen kunnallispolitiikkaan Vallin lähti mukaan vuonna 2017, jolloin hänet valittiin kaupunginvaltuustoon sitoutumattomana Tampereen Puolesta ry:n edustajana. Hän sai kunnallisvaaleissa yli 1 600 ääntä. Ennen kaupunginvaltuustoon valintaansa Vallin asui osan vuodesta Portugalissa Madeiralla. Vallin liittyi perussuomalaisiin kesäkuussa 2017 Jussi Halla-ahon puheenjohtajaksi valintaa seuranneena päivänä, ja siirtyi perussuomalaisten Tampereen valtuustoryhmään lokakuussa 2017. Vuonna 2019 Vallin valittiin eduskuntaan Pirkanmaan vaalipiiristä 4 563 äänellä.
Keväällä 2022 Vallin ilmoitti, että hän ei osallistu vuoden 2023 eduskuntavaaleihin.
Poliittiset näkemykset

Kunnallisvaaleissa 2017 Vallinin teemoja olivat Tampereen raitiotiehankkeen peruminen, Viistokadun palauttaminen, Hämeenkadun avaaminen yksityisautoille sekä tiukka pakolaispolitiikka. Eduskunnassa Vallin ajaa nykymuotoisen yhteisöveron poistamista yrityksiltä, ja hän haluaa Suomeen myös Viron mallin mukaisen tasaveron. Vallin on kertonut ihailevansa Yhdysvaltain presidenttiä Donald Trumpia tämän talouspolitiikan vuoksi. Vallinin mielestä Trump on puhunut painavaa ja loogista asiaa. Vallin myös epäilee ilmastonmuutosta.
Vallin on kertonut irtisanoutuvansa etnonationalismista ja rasismista. Lisäksi hän vastustaa turkistarhausta.
Verosuunnittelu

Vuonna 2019 Vallin arvioi omaisuutensa arvoksi 2,1 miljoonaa euroa. Se koostuu muun muassa kolmesta omakotitalosta, kuudesta kerrostalohuoneistosta ja yhdestä liikehuoneistoista, jotka sijaitsevat Suomessa, Virossa ja Portugalissa. Vallin hallinnoi omaisuuttaan Virossa toimivan yrityksensä Vallinvest Oü:n kautta. Vuonna 2019 hän kertoi Helsingin Sanomien haastattelussa välttäneensä virolaisen yrityksensä kautta maksamasta veroja Suomeen yli 200 000 euroa. Vallinin mukaan verosuunnittelu ei ole moraalisesti väärin.
Yksityiselämä

Vallinin avopuoliso on Kap Verdestä kotoisin oleva Alice Pereira.
Veikko Vallin on suorittanut 1980-luvulla Suomessa ehdottoman vankeusrangaistuksen pahoinpitelystä. Tuomio oli annettu Ruotsissa, mutta Vallin oli paennut täytäntöönpanoa Suomeen, missä hän jäi kiinni.
Vitiset

| Vitiset |
| --- | --- |
 Kalvasvitisen (Didymium iridis) pallomaisia itiöpesäkkeitä, läpimitaltaan 0,4–0,8 mm.
Tieteellinen luokittelu
Domeeni::  Aitotumaiset Eucarya
Kunta::  Amoebozoa
Kaari::  Mycetozoa
Luokka::  Myxogastria
Lahko::  Physarales
Suku::  Vitiset Didymium  Schrad.
Infobox OKNimi-testi OK: 
Vitiset (Didymium) on limasienisuku. Sukuun kuuluu 79 lajia, joista neljäätoista on löydetty Suomesta.
Suvulle on tunnusomaista ohuen, kalvomaisen peridion pinnalla oleva kalkki, joka on muodostunut tähtimäisistä kiteistä eikä ole ryynimäistä kuten solmusilla (Physarum), joita monet vitiset muutoin muistuttavat. Itiöpesäkkeen tukirakennelmassa kapillitiossa sen sijaan vitisillä ei ole kalkkia, toisin kuin solmusilla. Vitisten itiöpesäke on perällinen tai perätön sporangio tai plasmodikarppi. Itiöpöly on ruskeaa.
Lajeja

Kehävitinen (Didymium anellus)
Varjovitinen (Didymium bahiense)
Kiekkovitinen (Didymium clavus)
Hapsivitinen (Didymium comatum)
Kuorivitinen (Didymium crustaceum)
Silovitinen (Didymium difforme)
Riimuvitinen (Didymium dubium)
Kalvasvitinen (Didymium iridis)
Sammalvitinen (Didymium melanospermum)
Vähävitinen (Didymium minus)
Kadevitinen (Didymium nigripes)
Okravitinen (Didymium obducens)
Laattavitinen (Didymium serpula)
Suomuvitinen (Didymium squalosum)
Viktor Alonen

Viktor Alonen (s. 21. maaliskuuta 1969) on virolainen 171 senttimetriä pitkä  jalkapalloilija. Alosen pelipaikka oli puolustava keskikenttäpelaaja.
Uransa aikana Alonen edusti FC Floraa, JK Viljandi Tulevikia, Tervis Pärnua, JK Narva Transia, FC Kuressaarea ja JK Ganvix Türiä.
Alonen pelasi vuonna 1992 alkaneella maajoukkueurallaan Viron maajoukkueessa 71 ottelua. Hän päätti maajoukkueuransa vuonna 2001.
Aiheesta muualla

Alonen PlayerHistory-tietokannassa (englanniksi)
Veronica Campbell-Brown
Henkilökohtaiset ennätykset

(suluissa tuulilukemat)
100 m: 10,76 (1,1), Ostrava, 31. toukokuuta 2011
200 m: 21,74 (0,6), Peking, 21. elokuuta 2008
USS Nimitz (CVN-68)

| USS Nimitz (CVN-68) |
| --- | --- |
 USS Nimitz

Aluksen vaiheet
Rakentaja:  Newport News Shipbuilding and Drydock Company, Newport News, Virginia
Kölinlasku:  22. kesäkuuta 1968
Laskettu vesille:  13. toukokuuta 1972
Palveluskäyttöön:  25. toukokuuta 1975
Tekniset tiedot
Uppouma:  101 000-104 000 t
Pituus:  333 m
Leveys:  76,8 m
Syväys:  11,3 m
Koneteho:  260 000 shp (194 MW)
Nopeus:  yli 30 solmua
Miehistöä:  miehistö 3 200 lennosto 2 480
Aseistus
Aseistus:  2 × Mk 29 Sea Sparrow 2 × RIM-116 Rolling Airframe Missile 3 × 20 mm Phalanx CIWS
USS Nimitz (runkonumerot CVA-68, CV-68 ja CVN-68) on Yhdysvaltain laivaston Nimitz-luokan lentotukialus. Alus on nimetty kunnianosoituksena laivastoamiraali Chester Nimitzille, joka oli Yhdysvaltain Tyynenmeren laivaston komentajana toisessa maailmansodassa.
Valmistus

Alus tilattiin Newport News Shipbuilding and Dry Dock Companyltä Newport Newsistä Virginista, missä köli laskettiin 22. kesäkuuta 1968. Alus laskettiin vesille 13. toukokuuta 1972 ja liitettiin laivastoon 3. toukokuuta 1975 ensimmäisenä päällikkönään Bryan W. Compton.
Aiheesta muualla

Wikimedia Commonsissa on kuvia tai muita tiedostoja aiheesta .
Aluksen viralliset kotisivut (Arkistoitu – Internet Archive)
Tietoa ja kuvia aluksesta (Arkistoitu – Internet Archive)
USS Nimitz verkkosivu
Maritimequest CVN-68 valokuvagalleria
Nimitz-luokan lentotukialukset
Aluksen kölin lasku 1968
Malabar 2007 -harjoitukseen osallistuneita aluksia.
USS Nimitz (CVN 68) Persianlahdella (2013)
Viktor Anitškin

| Henkilötiedot |
| --- | --- | --- |
Koko nimi: Viktor Ivanovitš Anitškin
Syntymäaika: 8. joulukuuta 1941
Syntymäpaikka:  Sverdlovsk, Neuvostoliitto
Kuolinaika: 5. tammikuuta 1975 (33 vuotta)
Kuolinpaikka:  Moskova, Neuvostoliitto
Pelipaikka: keskikenttä
Pituus: 178 cm
Seurat
| Vuodet | Seura | O (M) |
| 1960–1972   1972 |  FK Dynamo Moskova    FK Dynamo Brjansk | 322 (15)   14 (2) |
Maajoukkue
| 1964–1968 |  Neuvostoliitto | 20 (1) |
 Seurajoukkueuran tilastot kattavat vain kansalliset sarjat.
Viktor Ivanovitš Anitškin (ven. Виктор Иванович Аничкин, 8. joulukuuta 1941 Sverdlovsk – 5. tammikuuta 1975 Moskova) oli venäläinen jalkapalloilija. Uransa aikana hän pelasi FK Dynamo Moskovassa (1960–1972) ja FK Dynamo Brjanskissa (1972). Hän osallistui myös kaksi kertaa jalkapallon Euroopan-mestaruuskilpailuihin Neuvostoliiton jalkapallomaajoukkueessa. Vuonna 1964 joukkue sijoittui toiseksi ja vuonna 1968 neljänneksi.
Anitškin kuoli pian uransa lopettamisen jälkeen sydämen vajaatoimintaan.
Saavutukset

Neuvostoliiton mestaruus vuonna 1963 (hopeaa vuosina 1967  ja 1970)
Neuvostoliiton Cupin voitto vuosina 1967 ja 1970
Cup-voittajien cup -kilpailussa toinen sija vuonna 1972
Vuoden 1964 Euroopan-mestaruuskilpailuissa hopeaa
Vestfoldin käräjäoikeus

Tønsbergin käräjätalo
Vestfoldin käräjäoikeus (norj. Vestfold tingrett) on yksi Norjan 23 käräjäoikeudesta ja se kuuluu Agderin laamanninoikeuden alaisuuteen. Se perustettiin vuonna 2019 yhdistämällä aiemmat Larvikin, Pohjois-Vestfoldin, Sandefjordin ja Tønsbergin käräjäoikeudet. Käräjäoikeuden toimipisteet sijaitsevat Hortenissa, Larvikissa, Sandefjordissa ja Tønsbergissä.
Tuomiopiiri

Käräjäoikeuden tuomiopiirin muodostavat seuraavat kunnat:
Færder
Holmestrand
Horten
Larvik
Sandefjord
Tønsberg
Aiheesta muualla

Käräjäoikeuden verkkosivut (norjaksi)
Vesihuoltoalue

Vesihuoltoalue eli toiminta-alue on vesihuoltolaissa määritelty alue, jolla kunnallinen tai yksityinen vesihuoltolaitos (vesiosuuskunta) hoitaa puhtaan veden sekä jäteveden vesihuollon. Haja-asutusseudulla se on yleensä 100 metriä runkoputken molemmilla puolilla. Kunta vahvistaa vesihuoltoalueen joko vesiosuuskunnan pyynnöstä tai  jos terveydelliset tai ympäristönsuojelulliset syyt niin vaativat. Toiminta-alueen tulee olla sellainen, että vesihuoltolaitoksen voidaan katsoa kykenevän huolehtimaan vastuullaan olevasta vesihuollosta taloudellisesti ja asianmukaisesti.
Vesihuoltoalueella kiinteisöjen tulee liittyä vesihuoltolaitoksen verkostoon. Vapautuksia myönnetään käytännössä vain kiinteistöille joilla ei ole juoksevaa vettä. Vaikka vesi- ja viemäriasiat olisivat asianmukaisesti hoidettu vapautusta ei myönnetä jos vapauttaminen vaarantaa vesihuollon taloudellista ja asianmukaista hoitamista vesihuoltolaitoksen toiminta-alueella.
Vesihuoltolain tavoitteena on turvata sellainen vesihuolto, että kohtuullisin kustannuksin on saatavissa riittävästi terveydellisesti ja muutoinkin moitteetonta talousvettä sekä terveyden- ja ympäristönsuojelun kannalta asianmukainen viemäröinti.
Haja-asutusalueella keskitetty vesihuolto tulee suhteettoman kalliiksi pitkien etäisyyksien takia. Moni kiinteistö anoo vapautusta liittymispakosta. Lain määräämä kustannusten kohtuullisuus voidaan kyseenalaistaa kun liittymiskustannukset ylittävät kiinteistökohtaisen asennuksen kustannukset.  Vapautuspäätökset vaihtelevat kuntakohtaisesti.
Aiheesta muualla

vesihuoltolaki